<classify> Simba ilipoteza mchezo wa pili tangu kuanza msimu huu kwa kufungwa bao 1-0 na Prisons kwenye Uwanja wa Sokoine Mbeya na matokeo hayo yameishusha timu hiyo kutoka nafasi ya tatu hadi ya tano ikibakia na pointi zake 15 ilizokuwa nazo tangu awali.Akizungumza na gazeti hili jana, Kerr, raia wa Uingereza alisema, kipigo hicho ingawa kinaonekana kama kimewavurugia mipango yao kupigania nafasi za juu, lakini katika hali halisi lengo lao la ubingwa bado lipo palepale kwa sababu bado wanayo nafasi ya kubadilisha matokeo yao kwenye mechi zijazo.Hatukuwa bora kama ilivyokuwa kwenye mechi zetu zilizopita, kumkosa Hamisi Kiiza, kwenye safu ya ushambuliaji ni moja ya sababu ambayo imefanya tushindwe kusawazisha kwa sababu mabeki wa Prisons hawakuwa na changamoto zozote kutoka kwetu, alisema Kerr Kocha huyo alisema pamoja na kuwa na matumaini ya ubingwa, lakini katika mechi saba ambazo wameshacheza hadi sasa amegundua kikosi chake kina upungufu unaohitaji kufanyiwa kazi haraka kwa ajili ya kunusuru mipango yao iweze kutimia.Alisema upungufu wao mkubwa upo kwenye safu ya ulinzi pamoja na ushambuliaji, ambazo kwa pamoja zimekuwa hazifanyi kazi kwa asilimia 100, kitu kinachofanya wapate wakati mgumu kwenye baadhi ya mechi hasa zile wanazocheza mikoani.Ninahitaji kusajili mshambuliaji mpya kwenye dirisha dogo, kwani tuna washambuliaji wanne lakini tunamtegemea zaidi Kiiza na anapokosekana kama ilivyo sasa timu haifungi na tukifunga mabao yanakuwa machache tana wanafunga mabeki. Lakini pia tunahitaji mchezaji mmoja wa kuimarisha ulinzi wetu kwa sababu waliopo wanacheza vizuri, lakini wana makosa mengi, alisema Kerr.Kocha huyo alisema wanalazimika kufanya usajili huo ili kuimarisha kikosi chao kwa ajili ya kumudu ushindani uliopo endapo watashindwa kufanya hivyo itakuwa ngumu kupambana na timu za Yanga na Azam FC, zilizopo kwenye nafasi mbili za juu kwa sasa.  <topic>: MICHEZO 